**NJOFTIM**

**për mbajtjen e debatit publik dhe**

**qasjen deri te dokumentet**

**“Korniza për menaxhimin me mjedisin jetësorë dhe çështjet sociale” dhe**

**“Korniza e politikës për shpërngulje”**

**për Projektin e rrugëve lokale për lidhje në RMV**

Ministria për transport dhe lidhje përmes Qeverisë së RMV aplikoi në Bankën Botërore për fitimin e mjeteve financiare me qëllim të përmirësimit të infrastrukturës së rrugëve lokale në shtetin tonë. Realizimi i projektit do të sigurojë nxitjen e zhvillimit ekonomik dhe zhvillimin e njëtrajtshëm rajonal, dhe në të njëjtën kohë do ta përmirësojë edhe sigurinë e komunikacionit.

Me qëllim të identifikimit në kohën e duhur të ndikimeve të mundshme negative mbi mjedisin jetësorë dhe mbi aspektet sociale nga realizimi i aktiviteteve projektuese të Projektit për rrugët lokale për lidhje dhe me qëllim të kyçjes së palëve të prekura, u përpiluan këto dokumente vijuese:

* “Korniza për menaxhim me mjedisin jetësorë dhe për çështjet sociale” ;
* “Korniza për politikat për shpërngulje”;
* “Plani për përfshirjen e palëve të prekura”;
* “Plani i veprimit për realizimin e masave për mjedisin jetësorë dhe aspektet sociale në suaza të Projektit për rrugët lokale për lidhje në RMV”.

Dokumentet u përpiluan në pajtim me legjislativin kombëtarë dhe në pajtim me kërkesat e Bankës Botërore.

Dokumentet janë në dispozicion për shqyrtim publik në ueb faqen e Ministrisë për transport dhe lidhje (<http://www.mzsv.gov.mk>).

Komentet tuaja mund ti dorëzoni në afatin prej 14 ditëve pas publikimit të dokumenteve në ueb faqen deri te zonja Harita Pandovska në e – mailin vijues:harita.pandovska@mtc.gov.mk ose në trajtë të printuar ti dorëzoni në adresën vijuese: Ministria për transport dhe lidhje të Republikës së Maqedonisë së Veriut, Dame Gruev nr. 6, 1000 Shkup.

**Prezantimi i rezultateve kryesore nga dokumentet e përpiluara do të realizohet gjatë debatit publik në hapësirat e Ministrisë për transport dhe lidhje më datën 11.11.2019 në ora 14.30.** Procesverbali nga debati publik do të dorëzohet deri te të gjithë të interesuarit që kanë dorëzuar komentet e tyre përmes kontakteve të tyre (e – mail adresat e dorëzuara / adresat postare).

Në mënyrë plotësuese, gjatë javës së ardhme do të ofrohen në shqyrtim publik (në faqen e MTL dhe të komunës përkatëse) dhe dokumentet lidhur me projektet e caktuara komunale:

* “Plani për menaxhimin me mjedisin jetësorë dhe aspektet sociale për Projektin për rikonstruksionin e rrugëve në fshatin Dvorishtë, Komuna e Berovës;
* “Plani për menaxhimin me mjedisin jetësorë dhe aspektet sociale për Projektin për rikonstruksionin e rrugës “Hristijan Todorvski Karposh” në fshatin e Çeshinës, Komuna Çeshinë - Obleshevë.
* “Lista për kontrollime me Planin për menaxhimin me mjedisin jetësorë dhe aspektet sociale për Projektin për rehabilitimin e rrugës ekzistuese dhe korsisë së këmbësorëve nga vendi “Porta” deri te vendi “Meçkin Kamen” në Komunën e Krushevës;
* “Lista për kontrollime me Planin për menaxhimin me mjedisin jetësorë dhe aspektet sociale për Projektin për rehabilitimin e bul. “Teodosija Paunov” në qytetin e Koçanës, Komuna e Koçanës.

**Debatet publike do të mbahen në periudhën nga data 12.11.2019 deri më datën 15.11.2019, kurse njoftimet e posaçme do të jenë qasje publike (në ueb faqen e Ministrisë për transport dhe lidhje dhe komunat) me informacionin për vendin dhe kohën e mbajtjes së debateve publike.**

Ministria për transport dhe lidhje u bën thirrje të gjithë palëve të interesuara, institucioneve dhe individëve që të marrin pjesë në debatin publik për dokumentet kornizë të projektit, por gjithashtu edhe në debatet publike në komunat përkatëse dhe ti ofrojnë komentet e tyre dhe vërejtjet në lidhje me dokumentet e përpiluara.

**Ministria për transport dhe lidhje**

**e Republikës së Maqedonisë së Veriut**